Foto: Tomislav Miletić/Pixsell, HIna

POVJERENSTVO za sukob interesa odlučivalo je o pokretanju postupka protiv Martine Dalić.

Predsjednica povjerenstva smatra kako se radi o mogućoj povredi Zakona o sprečavanju sukoba interesa. Također, smatra kako je bivša potpredsjednica vlade Dalić narušila vlastitu vjerodostojnost kad je predložila Ramljaka. Predlaže i dobavljanje dodatne dokumentacije.

Nakon stanke odlučeno je i objavljeno kako se pokreće postupak protiv Martine Dalić u predmetu koji je otvorilo prije tjedan dana temeljem prijave i objave prepiske njezinih mailova o Agrokoru.

Tekst se nastavlja ispod oglasa

Što je sporno?

Povjerenstvo je zaključilo kako je sporno što je neformalna skupina predvođena Martinom Dalić izradila zakon čime je odstupila od propisane procedure.

Dalić također nije postupala vjerodostojno ni transparentno kad je tvrdila da je sama pisala zakon, da je sve bilo po njezinim navođenju i da nema veze sa članom neformalne skupine, odvjetnikom Borisom Šavorićem. Bivša ministrica također nije sačuvala povjerenje i pravo građana da budu upoznati sa stvarnim stanjem.

Povjerenstvo će utvrđivati je li postojala interesna povezanost dužnosnice s neformalnom skupinom.